Pinyang keyk

Ang pinyang keyk (; Hokkien ng Taywan: 王梨酥 ông-lâi-so͘) ay isang matamis na tradisyonal na pastelerya at panghimagas ng Taywan na naglalaman ng mantikilya, harina, itlog, asukal, at pinyang ginawang halaya o hiniwa.

 Kasaysayan 
Malamang na nailikha ang pinyang keyk at pinyang tarta noong ika-16 na siglo nang ang pinya, isang prutas na katutubo sa Timog Amerika, ay ipinakilala sa rehiyon ng mga Portuges na mangangalakal. Sa panahong iyon, nagtatag ang mga Portuges ng presensiya sa mga lugar tulad ng Malacca, Singapura at Taywan, na tinukoy nila sa lipas nang pangalang "Formosa" para sa pulo.

Noong panahon ng kolonyalismong Hapones, naging napakaimportanteng bahagi ng ekonimiya ng Taywan ang pinyang keyk, kung kailan nag-angkat ang mga industriyalistang Hapones ng samu't saring uring kultibar ng pinya at nagtatag ng maraming plantang pamproseso.

Sa huling bahagi ng d. 1930, ang Taywan ay naging ikatlong pinakamalaking tagaangkat ng pinya sa mundo. Subalit nang lumipat ang produksyon ng pinya sa Taywan patungo sa domestikong pagbebenta at paggamit ng sariwang pinya, hinangad ng mga lokal na panaderya na gamitin ang sobra sa mga pastelerya. Habang naprodyus ang pinyang keyk bilang pagkaing seremonyal sa kasaysayan, ang kombinasyon ng pagtataguyod ng gobyerno at globalisasyon ay nagpasikat sa pinyang keyk. Ngayon, isa na sa pinakamabentang pasalubong sa Taywan ang pinyang keyk sa Taywan.

Mula noong 2005, nagpapatakbo ang Pamahalaan ng Lungsod ng Taipei ng taunang Pangkulturang Pista ng Pinyang Keyk sa Taipei upang pasiglahin ang lokal na industriya ng turismo at isulong ang pagbebenta ng pinyang keyk. Noong 2013, umabot ang kita mula sa panaderya ng pinyang keyk ng Taywan ng NT$40 bilyon (US$1.2 bilyon), at nagpalakas din ang mga nabentang pinyang keyk sa mga ekonomiyang agrikultural sa mga kanayunan ng bansa.

 Simbolismo 
Sa Hokkien ng Taywan, magkatunog ang "pinya" () sa isang parirala na may kahulugang "bumangon, masagana at maunlad" (). Ngayon, ikinokonsidera ang pinyang keyk bilang isa sa mga simbolo ng lutuing Taywanes.

 Mga baryedad 
Nakapaglikha ang mga kontemporaryong pinyang keykan ng mga baryasyon sa tradisyonal pinyang keyk. Maaaring isahog sa palaman ang mga pinreserbang pula ng itlog o mga pinatuyong prutas tulad ng mga kranberya o presas.

Kadalasang nagtatampok ang taunang Pangkulturang Pista ng Pinyang Keyk sa Taipei ng paligsahan kung saan nakikipaglaban ang mga panaderya upang makagawa ng mga pinyang keyk na may kakaibang sahog, tulad ng bigas o tsaang Taywanes.

Mga sanggunian

Kategorya:Mga artikulong naglalaman ng teksto sa wikang Tsino
Kategorya:Mga artikulong naglalaman ng teksto sa wikang Tsinong tradisyonal